
KORRALDUS
Narva







                 2008 nr…..

Projekteerimistingimuste määramine

(Uusküla tn.16 korterelamu katusekatte rekonstrueerimine)

Vastavalt Kohaliku omavalitsuse korralduse seaduse § 30 lõike 1 punktile 2, Ehitusseaduse §19 lõikele 3 ning Narva Linnavolikogu 26.08.2004 määrusele nr 42/38 “ Narva Linnavalitsuse projekteerimistingimuste määramise delegeerimise õigus”   

Narva Linnavalitsus annab korralduse:


Määrata projekteerimistingimused Uusküla tn.16 korterelamu katusekatte rekonstrueerimise ehitusprojekti koostamiseks järgnevalt:                                  

	1. ÜLDANDMED



	1.1  Tellija, majavalitseja                                          
	OÜ BALTEXPERT,  registrikood  11235098
Kangelaste 45-29, Narva linn  

	1.2  Asukoht, algandmed                                         
	Narva linn, Uusküla tn.16
Korruste arv  2
Maakasutuse sihtotstarve: korruselamumaa

	1.3  Projekteerimistingimused on kehtivad 2 aastat alates korralduse jõustumisest.

	1.4  Projekteerimistingimuste koostamise alus     

1.4.1 Projekteerimistingimuste taotlus  12.05.08.a avaldus nr.852/1-12, 

         Ilja Kalatšjov – OÜ BALTEXPERT juhatuse liige.
1.4.2 Ehitusseadus, Narva linna ehitusmäärus
1.4.3 Eestis kehtivad normatiivid, EPN, Eesti Standardid.

	2. PROJEKTEERIMISE EESMÄRK




Projekti koostamise eesmärgiks on Uusküla tn.16 korterelamu katusekatte rekonstrueerimine.
	3. ÜLDNÕUDED




3.1 Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“;
- Vabariigi Valitsuse kinnitatud 27.10.2004. a määrus nr 315 „Ehitisele ja selle osale esitatavad tuleohutusnõuded” jne.
3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.

3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).

3.4 Projekt peab olema heaks kiidetud kõigil seadusega ettenähtud juhtudel.

3.5 Väljastatud projekteerimistingimused lisada projekti kausta.

3.6 Esitada projekti nimetus vastavalt projekteerimistingimustele.

3.7 Hoone tehniliste näitajate esitamiseks kasutada ehitisregistri blanketti.
3.8 Esitada asbesti sisaldavate konstruktsioonide lammutamise kohta koostatud tööplaan vastavalt kinnitatud Vabariigi Valitsuse 02.02.2000.a määrusele nr.32 ja EV Tööinspektsiooni 03.12.1992.a käskkirjale nr.38.
3.9 Esitada töödekorraldamise projekt (Narva linna ehitusmäärus § 23). 

3.10 Esitada Arhitektuuriametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse põhiprojekt ehitusloa saamiseks.
	4. ARHITEKTUURSED JA LINNAEHITUSLIKUD TINGIMUSED


4.1 Katuse kuju ja kõrgus: olemasolev.

4.2 Katusekatte rekonstrueerimine: tuldtõkestav, vastavalt ehitusmaterjalide ja-toodete terviseohutuse nõuetele. Mitte kasutada asbesti sisaldavaid materjale. Esitada vähemalt 2 katusekatte värvilahenduse varianti (RR32 või RR33).
4.3 Muud nõuded: vastavalt ekspertiisiotsusele.
4.4 Keskkonnakaitsemeetmed ja tuleohutusmeetmed: lahendada projekti koosseisus. 
4.5 Jäätmekäitlus: lahendada projekti mahus, näidates asendiplaanil. Prügikonteinerid soovitavalt piirata dekoratiivsete elementidega (näiteks prügimajad, jäätmeaedik).
4.6 Asendiplaan: näidata ehitised, sisse- ja väljasõit krundilt, parkimiskohtade paiknemine, määratleda pinnakatted jne.
4.7 Projekti koosseisus esitada lisaks:   
- situatsiooniskeem,

- sarikate plaan,

- roovitiste plaan ja spetsifikatsioon,

- katusekatte plaan ja spetsifikatsioon,

- hoone püstlõige ja katuse sõlmed,

- värvivaated koos värvikoodidega jne.
	5. ERITINGIMUSED




Enne projekteerimise algust tuleb läbi viia katuse seisundi tehniline ekspertiis. Soovitused ja järeldused võtta arvesse projekteerimisel. Otsus lisada projekti kausta.
	6. KOOSKÕLASTUSED




6.1     Ida-Eesti Päästekeskuse Narva Keskkomando.

6.2     Uusküla tn.16 hoone korterite omanikud (korteriühistut ei ole).
6.3     Narva Linnavalitsuse Linnavara ja-Majandusameti kommunaalmajanduse osakond    
          (jäätmekäitlus).
6.4     Narva Linnavalitsuse Arhitektuuri- ja Linnaplaneerimise Amet.

	7. RAKENDUSSÄTTED




7.1    Korraldus jõustub teatavaks tegemisest.
7.2 Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Tarmo Tammiste

Linnapea

Ants Liimets 

	Linnasekretär

